Kanton Loomst

De Kanton Loomst weer as Kanton en Verwaltungsrebeed in dat Königriek Westfalen, dat blots von 1810 bet 1811 bestahn hett (Franzosentied). De Seet weer Loomst.

 Historie 

De Ümgegend von Loomst hett vör de Franzosentied to de Vaagdie Loomst von dat Amt Bremervöör in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Kanton Loomst een von de 16 Kantons in’n Distrikt Stood von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Loomst is opdeelt worrn op de Mairie Loomst in’n Kanton Bremervöör un de Mairie Heckthusen in’n Kanton Himmelpoorten, all beid in’n Distrikt Stood, Departement von de Elvmünnen.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor.

 Mairien 

De Kanton weer indeelt in söven Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 6

 Mairie Loomst: Loomst, Hockmöhlen, Rahden, Nindörp, Lüttmöhlen, Seth
 Mairie Armsdörp:  Armsdörp, Hollen, Hollener Möhl, Abbenseet, Langeln, Doornsood
 Mairie Mittelsnohn: Mittelsnohn, Möhl in Mittelsnohn, Nordahn, Stinst, Varrel, Maurismaur
 Mairie Warstood: Warstood, Heeßel, Schuppenfeld, Wedelsforth, Wohlenbeek, Wohlenbekermoor
 Mairie Basbeek: Basbeek
 Mairie Heckthusen: Heckthusen, Wisch, Lüttwöhrn
 Mairie Klint: Klint, Koppel, Lohmöhlen, Bornbarg

 Footnoten 

Loomst
Loomst Kanton
Kanton Loomst
Loomst Kanton